На основу члана 32. тачка 20. Закона о локалној самоуправи („Службени гласник РС“, бр. 129/2007, 83/2014 – др. закон, 101/2016 – др. закон и 47/2018) и члана 40. Статута општине Чајетина („Службени лист општине Чајетина “, бр. 2/2019), Скупштина општине Чајетина на седници одржаној 29. октобра 2020.године , донела је

**О Д Л У К У
О ПРИСТУПАЊУ ИЗРАДИ ЛОКАЛНОГ АКЦИОНОГ ПЛАНА ЗА РОДНУ РАВНОПРАВНОСТ У ОПШТИНИ ЧАЈЕТИНА**

I.Приступа се изради Локалног акционог плана за родну равноправност у општини Чајетина, 2021 – 2024. (у даљем тексту: ЛАП).

II. Образује се радна група за израду ЛАП, у саставу:

1) Зорица Милосављевић , члан савета за родну равноправност,

2) Ивана Милојевић , члан савета за родну равноправност,

3) Горица Мијаиловић ,члан савета за родну равноправност,

4) Бранкица Рајовић , члан савета за родну равноправност,

5) Иван Гујаничић , члан савета за родну равноправност.

III. Задаци радне групе су да:

- утврди план активности на изради ЛАП;

- утврди методологију израде ЛАП, у складу са Законом о планском систему („Службени гласник РС”, бр. 30/2018) и прописима општине, која укључује обавезне консултације;

- изради нацрт ЛАП и упути га Општинском већу;

- учествује у јавној расправи о предлогу ЛАП.

IV. Рок за израду ЛАП је 6 (број) месеци од ступања на снагу ове одлуке.

V. Oснов за формулисање нацрта ЛАП представљају: Национална стратегија за родну равноправност за период од 2016. до 2020. године са акционим планом за период од 2016. до 2018. године („Службени гласник РС”, бр. 4/2016) и други релевантни плански документи, Закон о равноправности полова Републике Србије („Службени гласник РС”, бр.104/2009) и Европска повеља о родној равноправности на локалном нивоу, коју је председник општине потписао 04.06.2020. године, на основу Одлуке о усвајању Европске повеље о родној равноправности на локалном нивоу 02-26/2020-01 од 04. јуна 2020. године.

VI. Процес припреме ЛАП биће заснован на интегралном партиципативном приступу планирању родне равноправности, принципима међусекторске сарадње и размене информација, укључивања и координације јавног, приватног и цивилног сектора у процесу одлучивања и пружања услуга, у циљу подизања нивоа квалитета живота грађана са освртом на најосетљивије групе.

VII. Ова одлука ступа на снагу осмог дана осмог дана од дана објављивања у „Службеном листу општине Чајетина.

**СКУПШТИНА ОПШТИНЕ ЧАЈЕТИНА**

**Број: 02-109/ 2020- 01 од 29. октобра 2020. године**

 **ПРЕДСЕДНИК**

 **Скупштине општине ,**

*Арсен Ђурић*